Faapuupuu le mataupu:  Na maua se faiaʻoga Farani i San Antonio o loo faanofoesea se tamaitiiti e 15 tausaga i lana taavale. O se tamaʻitaʻi leoleo o le aʻoga o Donna na faateʻa ona o le lafoina atu o feʻau lē talafeagai i teine aʻoga. O se taʻitaʻi o se vaega a le ʻaufaipese i Waco, o lē na faia feusuaʻiga ma se teine aʻoga i lona potu e fai ai musika. E na o le toʻatolu nei o mataupu e 74 o feusuaʻiga lē talafeagai i le va o faiaʻoga ma tamaiti aʻoga, lea na tatalaina talu mai Setema. Na lipotia mai e le Ofisa o Aʻoga i Texas, i tausaga aʻoga e tolu ua mavae atu, e 27 pasene le faateleina o suʻesuʻega e faatatau i faiā a tamaiti aʻoga ma faiaʻoga i le setete. Na faasalaina le faiaʻoga i San Antonio, o Marcus Revila, i le 17 tausaga i le falepuipui ona o le faia o ata matagā taufeusuaʻiga a tamaiti ma se tamaʻitaʻi e 16 ona tausaga, lea na ia maʻitaga ai. Na ʻalofia e Lisa Zuniga se faasalaga umi i le falepuipui ona sa maʻitaga o ia i le tama a se tamaʻitaʻi aʻoga e 13 tausaga le matua, lea na ia feusuaʻi ai. E tusa ai ma le nusipepa o le Houston Chronicle, e 179 suʻesuʻega na faia i le tausaga aʻoga 2013-14, ae e 141 suʻesuʻega na faia i le vaitaimi o le 2009-10. O le faateleina o mataupu i Texas e tutusa ma le faateleina o le atunuu atoa. E tusa ai ma le nusipepa o le Washington Post, e 781 mataupu na lipotia mai o feusuaʻiga i le va o tamaiti aʻoga ma tagata faigaluega a le aʻoga. Na tusi Terry Abbott, o lē sa avea muamua ma pule o le aufaigaluega i le Matagaluega o Aʻoga i le Iunaite Setete, i le Washington Post e faapea, i le averesi, e 15 talavou fou ua lipotia mai ua '⁠faasaunoaina' e o latou faiaʻoga i vaiaso taʻitasi. O le kamupani a Abbott, o le Drive West Communications, sa latou siakiina lipoti a le aufaasālalau e faatatau i sootaga i le va o tamaiti aʻoga ma o latou faiaʻoga. E tusa ai ma le faamatalaga a Abott, na latou iloa ai o Texas e sili ona toʻatele i le atunuu mataupu o amioga lē mamā tau feusuaʻiga a faiaʻoga. E talitonu Abott, o fesoʻotaʻiga i luga o upega tafaʻilagi ua faigofie ai i faiaʻoga ona 'fausia ni faiā lē talafeagai ma tamaiti aʻoga e aunoa ma le iloa e mātua ma pule aʻoga,' o lana faamatalaga lea. Na faasalaina Brittni Colleps (i le itu tauagavale) i le lima tausaga i le falepuipui ina ua ia taʻutino atu na ia faia feusuaʻiga ma ni tamaiti aʻoga se toʻalima e 18 tausaga le matutua i lona fale. Ae o loo finau le lōia a Ashley Zehnder (i le itu taumatau) e faapea...
Na lipotia mai e le Ofisa o Aʻoga i Texas, ua 27 pasene le faateleina o suʻesuʻega i le tolu tausaga ua mavae. E 179 su'esu'ega na faia i le tausaga a'oga 2013-14, pe a faatusatusa i su'esu'ega e 141 na faia i le vaitaimi o le 2009-10. E lua itumalo aʻoga i Texas ua luluina e le tele o sootaga na lipotia mai i le tolu masina ua mavae atu. Ua feagai nei le Aʻoga Tutoʻatasi a Donna ma se moliaga a le feterale ina ua molia ni tagata faigaluega se toʻatolu i feusuaʻiga lē talafeagai ma tamaiti aʻoga.